Braaimielies, rissiebotter en sesamsaad
JY LEES NOU Braaimielies, rissiebotter en sesamsaad
Hier is een nog van die kosskrywer Vickie de Beer se vars idees vir 'n ontspanne somerbraai.
Dié resep is 'n uittreksel uit Rooi Rose Kuierkos deur Vickie de Beer.
¦ 125 g sagte botter
¦ 1 knoffelhuisie, fyn gekap
¦ 5 ml paprika
¦ 10 ml rissievlokkies
¦ Groot hand vol koljanderblare, gekap
¦ 10-12 mielies
¦ 125 ml lig geroosterde sesamsaad
Meng al die bestanddele behalwe die mielies en sesamsaad. Braai die mielies oor matige kole tot gaar en smeer heeltyd van die rissiebotter aan.
Rol die warm mielies in die sesamsaad en sit voor met die orige rissiebotter. Lewer 8-10 porsies.
Vars idees en resepte vir enige kuier
"Kuier" is die woord wat ons Suid-Afrikaners se benadering tot saamwees verwoord. 'n Kuier is 'n uitnodiging om rondom lang tafels, ronde tafels, op stoepe en voor kaggels, op komberse, op grasperke of sandduine, onder koeltebome of sambrele gesellig te verkeer.
Dit is die belofte wat Vickie de Beer, bekroonde kosskrywer en kosredakteur van die tydskrif Rooi Rose, se nuwe kookboek inhou. In Kuierkos vier sy die lekkerte van saamwees en saameet met ons hartsmense. Met afdelings vir Moedersdag, Sondagmiddagete, 'n fyntee vir ouma, piekniek met pelle en 'n sop-en-brood-opskop (om maar 'n paar te noem) gee sy hope idees en smullekker resepte vir vele luilekker, uitgerekte kuiers.
Kuierkos word uitgegee deur Human & Rousseau en kos R330.
Reg om die rivier van drome oor te steek en die land van rus en vrede te verken? Ek hoor daar is melk en Heuning ook! Dit is waar ek nou staan, maar dit wil ek met iemand...
Vriendskap sonder grense
Ek is 'n aktiewe, lewenslustige mens en maklik om mee oor die weg te kom. Ek het 'n positiewe uitkyk oor die kewe en hou van nuwe uitdagings.